Uten å vite at han blir filmet sier imamen at muslimer ikke skal «smelte» inn i samfunnet.

Muslimer er i ferd med å «erobre» Europa, sier den ledende imamen i moskeen hos Det Islamske Forbund i Danmark til deres skjulte kamera, ifølge Dansk TV 2.

- Akkurat nå er vi i en tid hvor vi er i ferd med å åpne disse landene, sier imam Mohammad Fouad al-Barazi, ifølge kanalen.

Opptakene er gjort ved hjelp av muldvarpen «Fatma» og en dekkhistorie om at hun oppsøker imamen for å få veiledning om hvordan hun som nyankommen muslim i Danmark skal gå fram.

Les: Så stor andel av befolkningen i Norge har innvandrerbakgrunn

I serien «Moskeerne bag sløret» blir det brukt skjult kamera. Foto: TV 2 Danmark

Under opptaket uttaler imamen blant annet at det er viktig at muslimene ikke smelter sammen med det øvrige samfunnet.

- Da jeg kom til landet for 23 år siden, var vi kun 55.000 muslimer. Nå er vi 300.000. Derfor er konklusjonen på denne praten at man godt kan oppholde seg her i landet uten å smelte inn. Du må forstå de betingelsene. Det er uten å smelte inn i samfunnet, sier han på skjult kamera.

De skjulte opptakene er en del av dansk TV 2 sin serie «Moskeerne bag sløret».

I 2013 ble imamen intervjuet om hvordan det er å være muslim i Danmark. Klippet kan du se her.